cyanic-selkie/wikianc huggingface dataset:
Бадминтон на Летните олимписки игри 2016
Турнирите во бадминтон на Летните олимписки игри 2016 ќе се одржат од 11-20 август на четвртиот павилјон во Риоцентро. Вкупно 172 натпреварувачи се очекува да се натпреваруваат во пет турнири: поединечно за мажи, машки двојки, поединечно за жени, женски двојки и мешани двојки.
Слично како и во 2012, турнирите ќе се состојат од игра по групи и елиминациска фаза. Во сите турнири во двојки, Светската бадминтонска федерација воведе промени во правилата за натпреварување по избувнувањето на скандалот за местени натпревари на претходните игри, така што сите второпласирани двојки во секоја група ќе бидат вклучени во посебен жреб за да се одреди против кого ќе играат во следниот круг на натпреварување, додека првопласираните двојки во секоја група ќе имаат точно одредено место во елиминациската фаза во очекување на следниот противник.
На игрите ќе се употребат околу 8.400 пера.
Квалификации
Периодот за олимписките квалификации се протегал од 4 мај 2015 до 1 мај 2016 година, а ранг-листата објавена на 5 мај 2016 година од страна на Светската бадминтонска федерација била земена предвид за пополнување на местата. За разлика од претходните олимписки игри, секоја земја-учесник може да има најмногу двајца натпреварувачи во поединечна конкуренција за мажи и жени доколку и двајцата се рангирани меѓу најдобрите 16 во светот; во спротивно, се доделува дополнително место на послабо рангираните наптреваруваи сè додека натпреварувачкиот список не се пополни. Слични правила како кај турнирите во поединечна конкуренција се применуваат и кај натпреварите во двојки, па секој национален олимписки комитет може да испрати најмногу две двојки доколку и двете се рангирани меѓу најдобрите 8 во светот, а преостанатите национални олимписки комитети може да добијат по едно место сè додека натпреварувачкиот список не се пополни.
За секој натпреварувач кој обезбедил учество во повеќе од една дисциплина, се ослободува дополнително место во секој од поединечните натпревари. Ако нит еден натпреварувач од некој континент не може да обезбеди учество, најдобро рангираниот натпреварувач од тој континент добива право на настап.
Распоред
У = утрински дел, П = попладневен дел, В = вечерен дел
The Open Door
The Open Door e вториот студиски албум издаден од американската рок група Evanescence, издаден во септември 2006. година. Продадени се повеќе од 5 милиони копии од албумот ширум светот. Синглови од албумот се „Call Me When You're Sober“, „Lithium“, „Sweet Sacrifice“, „Good Enough“ и „Weight of the World“ кој бил издаден како сингл само во Колумбија. Албумот е номиниран за 50-те Греми Награди, Најдобра Хард Рок Изведба со синглот "Sweet Sacrifice".
Издавања и продажби
The Open Door е издаден ширум светот почнувајќи од Полска на 25 септември 2006 година, во Јапонија на 27 септември, во Ирска и Германија на 29 септември, во Австралија на 30 септември, во Европа на 2 октомври 2006, а во Северна Америка и Аргентина на 3 октомври.
Целосниот албум бил спуштен на интернет на 4 септември 2006, а на 24 септември, албумот можел да се спушти на AOL Music.
Дигиталната верзија на албумот можела да се нарача на 15 август 2006 година на iTunes и Walmart.com. Ако овој албум се нарачал пред 3 октомври, во него можело да се најде интервју со Ејми Ли, а исто така и бонус песната "The Last Song I'm Wasting on You" (која подоцна станала Б-страна на синглот "Lithium").
The Open Door се искачил на првото место во САД, Австралија, Германија, Грција и Швајцарија, а бил во топ пет во Австрија, Канада, Франција, Хонгконг, Ирска, Израел, Италија, Јапонија, Холандија, Норвешка, Нов Зеланд, Јужна Кореја, Шведска и во Обединетото Кралство. Според САД-ската Билборд 200 табела за албуми, албумот продал повеќе од 447 000 копии само првата недела; а бил и во списокот на 700 топ албуми тогаш. За само две недели на списокот на САД, од албумот се продадени 725 000 копии. Дуплата платинска сертификација ја добил на 24 јуни 2009. Во споредба од Fallen имало 142,000 копии и се продадени 7 милиони копии само во САД.
The Open Door освоил во категоријата "Албум на годината" на MTV Australia Awards во 2007 година.
Според National Music Publishers Association, од 10 јуни 2008, албумот има продадено две милиони копии во САД, а според официјалната страна на бендот, Evanescence.com од албумот се продадени пет милиони копии ширум светот.
Синглови и други песни
Првиот сингл од албумот бил "Call Me When You're Sober", имал ограничено радио издавање на 31 јули 2006 година. Целосната верзија на "Call Me When You're Sober" е пуштена на интернет неколку дена пред официјално да биде издадена на радио. Откако ова се случило, издавачката куќа им дозволила на радио станиците да почнат да ја пуштаат песната. Музичкото видео за песната е режирано од Марк Веб во јули 2006 година.
Вториот сингл од албумот The Open Door бил "Lithium", кој е издаден во Обединетото Кралство на 8 јануари 2008 година.
Третиот сингл од албумот требало да биде "All That I'm Living For"; но според реакциите на обожавателите и на самиот бендот, издавачката куќа решила тоа да биде "Sweet Sacrifice".
Четвртиот сингл од албумот бил Good Enough. Музичкото видео за "Good Enough" е снимано помеѓу 11 и 14 јуни 2007 година во Будимпешта, Унгарија и режирано е од Марк Веб и Рич Ли, а продуцент била продуцентската куќа, DNA. Како и во албумот Fallen, овој албум содржи и жичени и вокални ансамбли. The Millennium Choir, хорската група за песните од Fallen како "Everybody's Fool", "Haunted" и "Whisper", се појавува на песните "Lacrymosa" и "Your Star".
Петтиот сингл од албумот, "Weight of the World", има ограничено издавање. Од октомври 2007 година овој сингл е издаден само во Колумбија. Овој случај е сличен како и случајот со песната "Imaginary" од албумот, Fallen која е издадена само во Шпанија. Ејми Ли кажала дека песната "Weight of the World" е одговор на притисокот кој таа го чувствува кога обожавателите бараат од неа да ги одговара прашањата поврзани со нивните лични искуства.
Песната "Like You" е напишана за мртвата сестра на Ејми Ли, исто како и песната "Hello" од албумот Fallen. Бендот инспириран од песната на Моцарт насловена како "Lacrimosa" секција од Моцартовиот "Реквием", направил своја песна која се викала "Lacrymosa", а истото го направил и за песната од White Zombie, "Ratfinks, Suicide Tanks and Cannibal Girls" за својата песна наречена "Snow White Queen".
"Together Again", e исто така песна од албумот The Open Door која можела да се спушти од јануари 2010 година, со цел да се соберат пари за донирање на обновувањето на Хаити после земјотресот. Песната е издадена за дигитално спуштање на 23 февруари 2010 година. Според Ејми Ли, песната била напишана за филмот Нарнија и инспирацијата дошла од истоимениот филм.
Прва етапа
Првата етапа за The Open Door светската турнеја почнала на 5 октомври 2006, во Торонто, Канада и траела до 15 декември 2006, во Њујорк Сити. После турнејата во Северна Америка за време на октомври, бендот патувал во Европа во ноември, пред повторно да се врати во САД за да изведува во големи арени. Оваа етапа од нивната турнеја продолжила на 5 јануари 2007, со други бендови изведувајќи во локации во Канада, Јапонија, и Австралија. За време на настапите во САД,бендот бил поддржан од Revelation Theory, од бендовите Stone Sour и The Black Maria кога биле во Канада, и од Shihad во Австралија.
Втора етапа
Втората етапа од нивната светска турнеја започнала на 16 март 2007, во Фресно, Калифорнија. Турнејата продолжила и во САД, Јужна Америка, Јужна Африка, повторно во САД, и завржила во Европа.
Трета етапа
Последната етапа за турнејата почнала на 23 октомври 2007, во Корал Габлс, Флорида. Бендовите Sick Puppies и Julien-K го поддржувале Evanescence, додека Shiny Toy Guns направиле специјална гостинска појава на 1 декември 2007, во University Park, Pennsylvania. После турнејата за албумот која траела повеќе од една година, последното шоу на бендот било во Кингстон, Род Исланд, а турнејата завршила на 9 декември 2007.
Новите песни кои биле додадени за изведбите на последната етапа од албумот биле "Lose Control", "Missing", и "Understanding".
Јапонска едиција
Двата диска на Јапонската ограничена едиција е издадена на 27 септември 2006, и го вклучува музичкото видео за "Call Me When You're Sober". Музичкото ЦД содржи бонус песни.
Табели
{| width="0%"
Фил Јуци
Филип Јути, исто така познат уште како Пиел Јуци (роден на 22 јули 1896 година во Алтлининген, починал на 1 мај 1946 година во Нојштат на Винскиот Пат) бил германски снимател и филмски режисер.
Битка кај Трафалгар
Битката кај Трафалгар (21 октомври 1805) била водена помеѓу Британската кралска морнарица и здружената флота на Франција и Шпанија како дел од Наполеоновите битки (1803-1815). Оваа битка била најрешителната победа дотогаш на Британците, и ја предодредила британската поморска доминација во XIX век. 27 воени бродови предводени од адмиралот Хорацио Нелсон ги победиле 33-те француски и шпански бродови предводени од францускиот адмирал Пјер Вилнев. Битката се одиграла на југозападниот брег на Шпанија, кај Кадис, близу ‘ртот Трафалгар (36.18333°N, -6.03333°W). Поразената флота на французите и шпанците изгубила вкупно 22 брода, а победниците ниту еден.
Нелсон применил една нова тактика, наместо да ја постави флотата паралелно со противничката, тој ја поставил нормално на неа и со тоа се здобил со предност и покрај бројната надмоќ на непријателот.
Нелсон бил смртно ранет во битката, но останал како најголем поморски воен херој на Британија. Адмиралот Пјер Вилнев бил заробен заедно со неговиот брод Букентаур. Шпанскиот адмирал Федерико Гравина избегал со остатокот од флотата, но починал по неколку месеци од раните здобиени во битката.
Во чест на победата во оваа битка и јуначката смрт на адмиралот Нелсон, во 1843 г. на плоштадот Трафалгар во Лондон е поставен Нелсоновиот столб, дело на архитектот Вилијам Реилтон.
Објектно-ориентирано програмирање
Објектно-ориентираното програмирање е програмска парадигма која што користи “објекти“ – структури на податоци составени од datafields и методи – и нивната интеракција за дизајнирање на апликации и компјутерски програми. Техниките на програмирање можат да вклучуваат и одлики како што се криење на информации, податочна абстракција, encapsulation, модуларност, полиморфизам и наследување. ООП не беше често користен во развојот на апликации со до 1990те. Многу од модерните програмски јазици сега поддржуваат ООП.
Краток преглед
Почетоците на ООП може да се пронајдат во 1960те. Како што хардверот и софтверот стануваше се посложен, квалитетот често беше компромитиран. Истражувачите бараа начини да го задржат квалитетот на софтверот и да го развиваат ООП и да посветат внимание на честите проблеми и посебно силно нагласување на повеќекратните единици од програмската логика. Методологијата се фокусира повеќе на податоци отколку на процеси, со програми составени од самостојни модули (објекти) секој си содржи сите информации потребни за да манипулира со сопствената податочна структура. Тоа е спротивно со постоечкото модуларно програмирање што беше доминатно многу години и се фокусираше на функциите од модулите повеќе отколку на податоците но исто така обезбедуваше повеќекратна употреба на кодот и повеќекратна употреба на самостојните единици од програмската логика, овозможуваше соработка преку употреба на поврзани модули (потпрограми). Овој конвенционален пристап, којшто сѐ уште постои, насочен е да ги третира податоците и однесувањата посебно.
На објектно-ориентирана програма може да се гледан како на колекција од кооперативни објекти, за разлика од вообичаениот модел, во којшто на програмата се гледан како на листа од задачи (потпрограми) што пред да се извршат. Во ООП секој објект е способен да прими порака, обработи податок и да прати порака на друг објект и на на него може да се гледа како на независна “машина“ со посебна улога или одговорност. Операторите на тие објекти се тесно поврзани со објектот. На пример, структурите на податоци имаат тенденција ка ги носат нивните оератори со нив (или барем да ги “наследат“ нив од слични објекти или класи).
Програмскиот јазик Simula беше привиот јазик што воведе ООП концепти (објекти, класи, поткласи, виртуелни методи, coroutines и посебна симулација на настан) како дел од Algol. Simula исто така користеше автоматско собирање на ѓубре коешто претходно беше измислено за фнкционалниот програмски јазик Lisp. Simula се сористеше за физичко моделирање, како на пример модели за изучување и подобрување на движењето на бродовите и нивниот товар низ товарните портите. Smalltalk беше првиот јазик којшто беше наречен “објектно-ориентиран“.
Историја
Концептот од објекти и instances го имаше своето прво големо пробивање со PDP-1 системот на MIT што најверојатно беше првиот пример на capability based architecture. Меѓу првите примери беше и Sketchpad создадено од Ivan Sutherland во 1963 година. Како и да било, ова е апликација а не програмска парадигма. Објектите како програмски entities биле воведени во 1960те во Simula 67, програмиски јазик дизајниран за правење симулации, создаден од Ole-Johan Dahl и Kristen Nygaard од Норвешкиот компјутерски центар во Осло. (Тие работеа на симулации на бродови и биле збунети од combinatorial експлозии и тоа како различни особини од различни бродови можат да делуваат еден на друг. Идејата била да се групираат различни типови на бродови во различни класи од објекти, секоја класа од објекти е одговорна за дефинирање на сопствените податоци и однесувања.) Таквиот пристап проста екстраполација ан концепти претходно користени во аналогното програмирање. На аналогните компјутери, мапирањето од real-world phenomena/objects во analog phenomena/objects (и обратно), беше (и сѐ уште е) наречено “симулација“. Simula не само што ја воведе идејата за класи туку исто така воведе и instances од класи, што веројатно е и првата употреба на овие замисли. Идеите од Simula 67 на многу од подоцнежните јазици, посебно на Smalltalk и други јазизи зведени од Lisp и Pascal.
Гребен (Саксонија-Анхалт)
Гребен (Gröben) — село и поранешна општина во округот Бургенланд, во Саксонија-Анхалт, Германија. Од 1 јануари 2011 е дел од градот Тојхерн.
Ѓорги Поп-Атанасов
Ѓорги Поп-Атанасов — македонски теолог, професор и истражувач, историчар на книжевност, археограф, старословенист, доктор по филолошки науки и академик во МАНУ.
Живот
Роден е во село Елешница, Разлошко, Пиринска Македонија. По стекнувањето богословско образование во Софија во Бугарија, работел во администрацијата на Неврокопската епархија во Благоевград, каде бил под постојани притисоци поради неговата македонска етничка припадност. Ваквите причини го натерале во 1972 година да емигрира во Република Македонија, каде се вработува во административните служби на Македонската православна црква во времето на Архиепископот Доситеј. Магистрирал и докторирал на Филолошкиот факултет „Блаже Конески“ во Скопје. За редовен член на МАНУ е избран на 4 јуни 2012 година.
Дело
Работел како редовен професор на Православниот богословски факултет во Скопје, каде предава староеврејски јазик а ги предавал и другите предмети од Стариот завет. Во својата истражувачка работа најголемо внимание им посветува на темите од областа на средновековното македонско книжевно наследство, поради што неговите бројни трудови се однесуваат на старата македонска книжевност. Позначајни негови објавени дела се:
Сетeла Штајнбах
Ана Марија (Сетeла) Штајнбах (23 декември 1934, Бухтен – 31 јули 1944) била холандска девојка која била убиена со гас во логорот за истребување Аушвиц-Биркенау во нацистичка Германија. Првично идентификувана како холандска Еврејка, нејзиниот личен идентитет и поврзаноста со групата Синти од ромскиот народ биле откриени во 1994 година.
Живот
Штајнбах е родена во Хексенберг (сега дел од Херлен, во јужен Лимбург) како ќерка на трговец и виолинист. На 14 мај 1944 година, во цела Холандија била организирана рација против Ромите. Штајнбах била уапсена во Ајндховен. Истиот ден, таа пристигнала со уште 577 луѓе во концентрациониот логор Вестерборк. На двесте седумдесет и девет лица им било дозволено повторно да заминат бидејќи иако живееле во приколки, тие не биле Роми. Во Вестерборк, главата на Штајнбах била избричена како превентивна мерка против вошките. Како и другите девојки и жени Ромки, таа носела искинат чаршаф околу главата за да ја покрие ќелавата глава.
На 19 мај Сетела била пренесена заедно со 244 други Роми до Аушвиц-Биркенау во воз во кој имало и еврејски затвореници. Непосредно пред да се затворат вратите, таа низ отворот зјапала во куче кое минувало или во германските војници. Рудолф Бреслауер, еврејски затвореник во Вестерборк, кој снимал филм по наредба на командантот на германскиот логор, ја снимил сликата на страшниот поглед на Сетела како гледа надвор од вагонот. Краса Вагнер била во истиот вагон и ја слушнала мајката на Сетела како го извикува нејзиното име и ја предупредила да ја извади главата од отворот. Вагнер го преживеала Аушвиц и успеала да ја идентификува Сетела во 1994 година.
Смрт
На 22 мај, холандските Роми, меѓу кои и Штајнбах, пристигнале во Аушвиц-Биркенау. Биле регистрирани и однесени во ромскиот дел. Ромите кои биле способни за работа биле однесени во фабрики за муниција во Германија. Останатите три илјади Роми биле убиени со гас во периодот од јули до 3 август. Стајнбах, нејзината мајка, двајца браќа, две сестри, тетка, двајца внуци и внука биле дел од оваа последна група. Од семејството Штајнбах преживеал само таткото; умрел во 1946 година и бил погребан на гробиштата во Мастрихт.
Наследство
По војната, фрагментот од седум секунди во филмот на Бреслауер бил искористен во многу документарни филмови. Сликата на анонимната млада девојка која зјапа од вагонот полн со страв и требаше да биде пренесена во Аушвиц стана икона на холокаустот. До 1994 година, таа била позната само како „девојката со наметка“. Се претпоставувало дека таа е Еврејка, бидејќи долги години не се обрнувало многу внимание на геноцидот на 500.000 до 1.500.000 Роми кои биле убиени од Германците во Порајмос низ Европа.
Во декември 1992 година, холандската новинар Аад Вагенар започнал да го истражува нејзиниот идентитет. Следејќи го бројот од надворешната страна на вагонот, број 10, 16 или 18, описот на вагонот и идентитетот на еден куфер што се појавува на снимката, тој брзо открил дека транспортот се случил на 19 мај 1944 година и дека тоа бил мешан транспорт на холандски Роми и Евреи. На 7 февруари 1994 година во камп за приколки во Шпијкенисе, Краса Вагнер успеала да се сети и да го открие името на Сетела Штајнбах.
Потрагата по идентитетот на Сетела Штајнбах била документирана во документарниот филм на Cherry Duyns Settela, gezicht van het verleden  (1994). Вагенар го објавил своето истражување во книгата Settela; het meisje heeft haar naam terug" ; "Сетела - девојката го доби своето име".
Диелектрична спроводливост
Диелектрична спроводливост, пермитивност (од : допушта), диелектрична пермитивност или диелектричност со ознака ε (епсилон) - физичка величина која го опишува влијанието на диелектрикот на меѓусебното делување на електричните полнежи. Ако електричните полнежи се точкести и растојанието меѓу нив е постојано, електричната сила меѓу нив е обратно пропорционална на диелектричната спроводливост (Кулонов закон). Може да се дефинира како константа на односот:
каде:
Мерна единица за диелекрична спроводливост е фарад на метар (F/m).
Диелектричната спроводливост може да се прикаже и како:
Кулонов закон
Кулоновиот закон е еден од основните закони на електростатиката кој го утврдил Шарл-Огистен де Кулон во 1785 година: "Електричната сила F меѓу два точкести електрични полнежи (одбивна или привлечна, зависно од тоа дали телата се со еднакви или спротивни електрични полнежи) е пропорционална на количините на електричен полнеж q, а обратно пропорционална на квадратот на растојанието r меѓу двете тела. " (напомена: важи само во вакуум)
каде:
Диелектрик
Диелектрик или изолатор е материјал или медиум кој не ја спроведува електричната струја, т.е. вакуум или материјал кој содржи занемарлив број на слободни електрони и јони кои можат да се движат под влијание на надворешно електрично поле, односно секој материјал чија електрична отпорност е поголема од 108 Ωm. Електричната отпорност на килибарот е поголема од 1016 Ωm, на парафинот, сумпорот и стаклото е поголема од 1014 Ωm.
NGC 1060
NGC 1060 — елиптична галаксија во соѕвездието Триаголник, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1060 се споменува и како UGC 2191, MCG 5-7-35, CGCG 505-38.
Откривање
Објектот е откриен на 12 септември 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1060 е од видот E-S0. Видливиот сјај со голо око изнесува 11,8 m, а оној во рамките на интервалот од минималната до максималната честота 13 m, додека површинскиот сјај изнесува 13,2 m/лм2. NGC 1060 има привидни димензии од 2,3' х 1,7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 43 м 15 с, а неговата деклинација, односно висината на лакот на тој агол, + 32° 25' 29". Положбениот агол на објектот е во износ од 75°.
Други поделби
Проучување на NGC 1060 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 10302. Во рамките на атласот на длабокото небо, Уранометрија 2000.00, објектот припаѓа на групата означена со бројот 93; додека во Каталогот на основни ѕвезди (GSC) е групиран под бројот 2329. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1301.
Времетраење (финансии)
Времетраење (англиски: Duration) - мерка на делотворниот рок на достасување на финансиските инструменти. Времетраењето покажува за колку време инвеститорот ќе си ги поврати инвестираните средства преку паричните приливи што ги носи хартијата од вредност. Со други зборови, времетраењето го покажува просечното време на достасувањето на паричните приливи за време на животниот век на хартијата од вредност. Концептот на времетраењето прв го дефинирал американскиот економист Фредерик Маколеј (Frederick R. Macaulay) во 1938 година.
Пресметка на времетраењето
Времетраењето се пресметува како пондериран просек на времето во кое достасуваат поединечните парични приливи на обврзницата. Притоа, како пондери за пресметка служат сегашните вредности на поединечните парични приливи поделени со збирот на сегашната вредност на сите парични приливи на обврзницата. Времетраењето се премсетува како пондериран просек на временските периоди на паричните приливи кои ги носи финансискиот инструмент при што како пондери служат сегашните вредности на паричните приливи:
D = Σt x w t = Σt x [C t / (1 + y)] / [ΣC t / (1 + y)]
каде: D - времетраење, t - време, C - паричен прилив, y - принос до достасување.
D M =
Времетраењето како мерка на каматниот ризик
Времетраењето претставува мерка на ценовната променливост на обврзниците, односно мерка на еластичноста на цените на обврзниците во однос на промените на каматните стапки, т.е. времетраењето е мерка на изложеноста на обврзниците на каматниот ризик. Имено, процентуалната промена на цените на обврзниците при дадена промена на каматните стапки се пресметува на следниов начин
ΔP/P = -D x
или:
ΔP/P = -D M x Δy
Според тоа, доколку го знаеме времетраењето на некоја обврзница, со примена на горните формули лесно можеме да пресметаме за колку проценти ќе се промени пазарната цена на обврзницата при дадена промена на каматните стапки. Сепак, треба да се има предвид дека времетраењето е применливо само при мали промени на каматните стапки.
Бидејќи времетраењето е линеарна мерка на изложеноста на каматниот ризик, времетраењето на портфолио од обврзници се пресметува како пондерирна просек на времетраењето на поединечните обврзници. На пример, ако D i е времетраењето на поединечната обврзница i, а x i е пондерот на обврзницата (нејзиното процентуално учество во портфолиото), тогаш времетраењето на портфолиото се пресметува како:
D p = Σx i D i
Времетраењето како мерка на каматниот ризик има и недостатоци:
Оригано
Оригано е род со околу 20 видови на ароматични растенија во фамилијата на усноцветни, кој потекнува од Средоземниот регион. Родот вклучува некои важни зачински билки, вклучувајќи ја мајораната и обичното оригано.
Видовите од овој род се користат како храна од страна на ларвите на некои пеперутки, вклучувајќи ја и Coleophora albitarsella.
Јакуб Арбес
Јакуб Арбес (чешки: Jakub Arbes) ( во -  во ) — чешки писател, критичар и новинар.
Гребиц
Гребиц (Gröbitz) — село и поранешна општина во округот Бургенланд, во Саксонија-Анхалт, Германија. Од 1 јануари 2011 е дел од градот Тојхерн.
Розамунд Пајк
Розамунд Мери Елен Пајк (родена на 27 јануари 1979 г.) е англиска глумица.
Таа ѝ станала позната на светската јавност по улогата на бонд девојката Миранда Фрост во филмот Умри некој друг ден од 2002 година. Тоа била нејзина прва филмска улога за која ја добила наградата Емпајер за најдобра нова глумица. Пајк потоа играла во филмот Гордост и предрасуда (2005) кој бил адаптација на истоимениот роман на Џејн Остин и во драмата Неодолив развратник (2004), за која ја освоила британската независна награда за најдобра глумица во споредна улога. Улогите во филмовите Образование (2009) и Произведено во Дагенхам (2010) и донеле уште две номинации за истата награда. Таа исто така настапила во блокбастерите Џони Инглиш: Повторно роден (2011), Гнев на титаните и Џек Ричер (2012).
Нејзина најзначајна улога во досегашната кариера е улогата на Ејми Елиот-Дан во трилерот Исчезната на Дејвид Финчер од 2014 година, која и донела многу награди од здруженијата на филмски критичари како и номинции за Оскар, Златен глобус и БАФТА за најдобра глумица.
Ран живот
Пајк е родена во Лондон како единствено дете на оперските пејачи Каролина и Џулијан Пајк. Таткото на Пајк моментално е професор по музика и раководител на оперските студии на Бирмингемскиот конзерваториум.
Поради оперските кариери на своите родители, таа до својата седма година постојано патувала со нив низ Европа. Пајк добила стипендија за училиштето Бадминтон во Бристол, и додека ја глумела Јулија во театарската претстава Ромео и Јулија во Националниот младински театар, била забележана од агент кој и помогнал да ја започне својата професионална кариера.
Откако била одбиена од многу драмски училишта, таа се запишала на студии по Англиска книжевност на колеџот Ведхем во Оксфорд, на кои дипломирала во 2001 година.
Личен живот
Додека живеела во Оксфорд, Пајк била во врска со глумецот Сајмон Вудс која траела две години. И покрај нивното прекинување на врската, тие глумеле љубовници во филмот Гордост и предрасуда. Во август 2007 година, Пајк се верила со режисерот Џо Рајт со кој започнала врска на снимањето на Гордост и предрасуда, кој бил режисиран од негова страна. Нивната свадба била планирана за мај 2008 година, но тој ја откажал свадбата и парот се разделил. Од декември 2009 година, таа е во врска со Роби Унијаки, математички истражувач. Тие имаат два сина, Соло (роден на 6 мај 2012 г.) и Атом (роден на 2 декември 2014 г.).
Јоносфера
На горниот дел од мезосферата се надоврзува слој каде значителен дел од гасните молекули се наоѓаат во јонизирана состојба, поради нивната изложеност на сончевото зрачење и другите космички зрачења. Од овие причини, овој слој е познат како јоносфера и неговата маса е 5% од вкупната маса на атмосферата. Воздухот во неа е мошне разреден, а небото е потполно темно, бидејќи сончевите зраци не се одбиваат од разредените воздушни честички и јони.
Јоносферата има рефлектирачка улога при простирањето на електромагнетните бранови со голема бранова должина, односно со честота од редот на kHz. Оваа околност е искористена за обезбедување на радиоврски на поголеми растојанија. Брановите кои се рефлектираат од јоносферата се радиобранови од електромагнетниот спектар и тоа од подрачјата: VL (Very Low), LF (Low Frequency), MF (Medium Frequency) и HF (High Frequency). Во однос на пропагација на радио бранови, јоносферата има четири различни зони: D, E, F1 и F2. Во текот на денот постојат сите четири нивоа, додека ноќе F1 и F2 изгледаат како споени, а D и E воопшто не постојат. D се протега 75-90км над земјата и истото има мал удел во патеката на радио брановите, односно ги ослабнува HF брановите кога патеката на пренос е во сончеви региони. E се протега 90-130км и се користи за HF радио пренос. Во текот на ноќта неговиот интензитет се намалува и станува некорисен за пренос на радиобранови. F1(200–250 km) и F2(250–500 km) кои се добро дефинирани во текот на денот, а во текот на ноќта формираат едно F ниво. Ова ниво е константно јонизирано поради најголемата изложеност на сончено зрачење и се користи за радио комуникации со голем опсег.
Горно Доброшко Езеро
Горно Доброшко Езеро — ледничко езеро во Македонија, едно од 27. езера на Шар Планина.
Езерото се наоѓа во сливното подрачје на реката Габровица на надморска височина од 2.314 метри.
Заедно со Долното Доброшко Езеро ги сочинуваат Доброшките Езера. Езерото претставува најсеверно и највисоко постојано ледничко езеро на Шар Планина.
Одлики
Името го добиле по селото Доброште, кое се наоѓа веднаш под нив на самото подножје на планината. Се наоѓа на 2.440 метри надморска висина, во вдлабнатина (цирк) веднаш во подножјето на Езерски Врв. Долго е 32, а широко е 50 метри, додека вкупната должина на неговите брегови изнесува 125 метри. Длабоко е преку 1,5 метри. Има површина од 1.200 м². На средината на северниот брег има мало вдлабнување во вид на полуостровче, кое на тркалезниот облик на целото езеро му дава изглед на срце или јаболко.
Се наоѓа на карпест басен, речиси без никакво зеленило. По дното забележлив е наносот. Езерото е постојано, не пресушува, но преку летото опаѓа за половина метар, бидејќи пресушуваат поточињата што се влеваат во него. Се одликува со многу бистра и студена вода, чија проѕирност се должи на протечноста на водата која се влева и истекува од него како и од каменестата околина и дно. Веднаш над него извира и низ него протекува изворишниот дел на потокот наречен Езерска Река која е изворична челенка од која се составува реката Габровница. На ливадата веднаш до самото езеро, се поставуваат шаторите од кампот за првото ноќевање на Западната македонска планинарска трансферзала „Љуботен - Охрид“.
Мерења во 2020 г.
Пред прогласувањето на новиот национален парк „Шар Планина“, во извршената студија за валоризација на паркот се дадени мерењата дека езерото има површина од 1.006 м2, длабоко е 1,5 метри, долго е 46,7 метри, широко е 32,6 метри. Езерската вода се храни со топењето на ледниците и околните извори, додека се празни со испарување.
Кригсмарине
По прекршувањето на Версајскиот договор, Кригсмарине многу брзо растела за време на повторното вооружување на германската морнарица во 1930-тите. Со договорот од 1919 година била ограничена големината на германската морнарица и на Германија ѝ било забрането да гради подморници.
Бродовите на Кригсмарине биле распоредени во водите околу Шпанија за време на Шпанската граѓанска војна (1936–1939) под превезот на неинтервенција, но всушност ги поддржувале националистите против шпанските републиканци.
Во јануари 1939 година, бил донесен Планот З, програма за изградба на бродови, за да се парира на површинските поморски сили на британската Кралска морнарица. По почетокот на Втората светска војна во септември 1939 година, Планот З бил откажан и била донесена програма за градење на подморници наместо пловни бродови, а копнените и воздушните сили добиле приоритет во користењето на стратешките ресурси.
Врховен командант на Кригсмарине бил Адолф Хитлер, кој бил на чело на Врховната команда на морнарицата (Oberkommando der Marine).
Најзначајни бродови на Kriegsmarine биле подморниците, од кои најголемиот дел биле изградени по напуштањето на План З на почетокот од Втората светска војна. Биле составувани волчји глутници, групи од подморници кои ги напаѓале британските конвои за време на првата половина од Битката за Атлантикот, но оваа тактика била речиси напуштена до мај 1943 година кога имало огромни загуби на подморници. Освен подморници, во првите години од Втората светска војна, биле користени и површински бродови (меѓу кои и крстосувачи) со цел да ги спречуваат сојузничките бродови. Најпознати меѓу нив се тешките крстосувачи Адмирал Граф Спи и Адмирал Шеер и воениот брод Бизмарк. Но, откако сојузничките сили почнале да користат придружба на конвоите, ефикасноста на германските бродови во напаѓањето на трговски конвои била значително намалена.
По завршувањето на Втората светска војна во 1945 година, преостанатите бродови од Кригсмарине биле поделени меѓу сојузничките сили и биле употребувани за различни цели, а некои од нив и како моноловци. Некои пак, биле натоварени со хемиско оружје и намерно потопени.
Плебановка (Шаргородски реон)
Плебановка (Плебанівка) е село во Украина, Шаргородски реон, Виничка област.
Јустин Кругер
Јустин Метју Кругер ( Justin Matthew Krueger - Диселдорф, 6 октомври 1986 година ) бил професионален германски хокеј на мраз кој играл дефанзивно.
Тој бил член на германската репрезентација за која го направил своето меѓународно деби на СП 2010 година.
Кругер учествувал во нацрт - влезот во НХЛ во 2006 година, каде бил избран за 203-ти пик во седмото коло од тимот на Каролина Харикенс. Од 2013 година играл во дресот на ХК Берн во швајцарската лига со која имал освоено две титули во Швајцарскиот шампион (во сезоните 2015/16 и 2016/17).
Неговиот татко бил поранешен канадско-германски хокеј играч и хокеар тренер Ралф Кругер.
Викторија Мохачи
Викторија Мохачи (родена на 1 април 1975 година, во Беретиоујфалу) е унгарска политичарка од ромско етничко потекло. Помеѓу 2004 и 2009 година таа била членка на Европскиот парламент (ЕП), една од само малата група пратеници Роми во ЕП. Таа била член на Алијансата на слободните демократи, дел од Европската либерал-демократска и реформска партија. Таа го заменила партискиот колега, Габор Демски, на 1 декември 2004 година. На европските избори во јули 2009 година, таа го загубила своето место.
Во 2008 година во Рим и била доделена наградата „Premio Minerva“ за нејзината активност во одбрана на човековите права на Ромите. На 21 октомври, Мохачи, која го презела водството во документирањето на насилството врз Ромите во Унгарија, ја добила годишната награда на Human Rights First за 2010 година во Њујорк.
Во 2009 година, Мохачи побарала полициска заштита поради смртни закани што ги добила, а кои се однесувале на нејзината етничка припадност. Весникот Népszabadság во февруари 2012 година објавил дека поранешната пратеничка во Европскиот парламент Мохачи побарала азил во Канада. Иако нејзиното барање прво било одбиено во 2017 година нејзината жалба не била успешна ниту во 2018 година, дури и ако неколку организации го објавиле спротивното. Канада ја одобри нејзината апликација од хуманитарни причини на 26 април 2018 година.
Омар Габер
Омар Махмуд Габер (, романизиран; Каиро, 30 јануари 1992 година ) бил професионален египетски фудбалер кој играл на позицијата десен бек.
Тој играл во египетскиот сениорски тим од 2011 година.
Клупска кариера
Габер поднесол оставка во фудбалската школа Замалека Гиза во 2010 година започнал и професионална кариера. Со Замалек ја освоил титулата египетски шампион во сезоната 2014/15 и тројца победници на Националниот куп во сезоните 2012/13, 2013/14. 2014/15 година. По 6 години и над 110 натпревари одиграни на египетското првенство, во мај 2016 година тој потпишал четиригодишен договор со швајцарскиот Базел. Тој го направил своето ново деби на 24 јули истата година во натпревар против Сион (победа од 3: 0), а своето европско деби го завршил со националните шампиони и титулите на Купот на Швајцарија.
Во текот на 2018 година играл како позајмен играч во тимот на Лос Анџелес МЛС.
Репрезентативна кариера
Првиот настап го имал во националниот дрес за младата репрезентација на 17 април 2011 година против Габон, а подоцна истата година, тој исто така учествувал на Светскиот куп под 20 години во Колумбија.
Играл за Египет и на Олимписките игри во 2012 година во Лондон, на турнир на кој Египќаните биле поразени во четвртфиналето од Јапонија.
Со сениорската репрезентација, тој освоил сребрен медал на Купот на Африканските нации 2017 година во Габон. Тој исто така бил дел од репрезентацијата на СП 2018 година во Русија.
Крајни точки на Македонија
Ова е список на крајните точки на Македонија, односно месностите кои лежат најисточно, најзападно, најсеверно и најјужно, како и над под секоја друга точка во земјата.
Стефан Јеловац
Стефан Јеловац (Нови Сад, 8 јули 1989 - Нови Сад, 5 декември 2021) бил српски кошаркар. Играл на позицијата крилен центар.
Крајни точки на Македонија
Ова се однесува на тековната македонска држава; крајните точки на цела историско-географска Македонија се поинакви во сите правци, особено на југ и исток.
Стефан Јеловац
Клупска кариера
Јеловац во помладите категории тренирал во новосадската кошаркарска школа „Спорт ки“, кај тренерот Јанко Луковски. На 18-годишна возраст преминал во KK.Партизан, кој го испратил на позајмица во Визур. Пред почетокот на сезоната 2009/10 дошло до спој на Визура и Мега, по што Јеловац станал играч на Мега Визура.
Крајни точки на Македонија
Средиште
Географското средиште на денешна Македонија се наоѓа во месноста Длабок Дол (41.59999°N, 21.70493°W) во атарот на с. Долно Врановци, Општина Велес.
Стефан Јеловац
Клупска кариера
Играјќи за Мега Визура во сезоната 2009/10, Јеловац бележел просек од 14,3 поени и 6,1 скока по натпревар во српската кошаркарска лига. Во април 2010 година, пред почетокот на натпреварувањето во српската Суперлига, тој потпишал договор со Црвена ѕвезда. Ја завршил сезоната 2009/10 во Црвена ѕвезда, започнал следната 2010/11 година, но на 16 ноември 2010 година се вратил кај Мег.
За сезоната 2011/12 потпишал договор со турска Анталија. Тој имал просек од 11,8 поени и 4,7 скока по натпревар во турската Премиер лига во клубот. Сезона 2012/13 поминал во италијанската Јувеказерта, каде во 30 натпревари во Серија А имал просек од 13,7 поени и 8 скока по натпревар.
За сезоната 2013/14 потпишал договор со Лиетовос Ритас. За прв пат играл во Евролигата со литванскиот тим. Во јули 2014 година, тој потпишал за шпанска Сарагоса. Следните три сезони ги поминал играјќи за Сарагоса во шпанската АЦБ лига. Во текот на летото 2016 година играл во летната НБА лига за Далас Маверикс.
За сезоната 2017/18 потпишал договор со Нижни Новгород. Тој постигнал 49 поени на натпреварот со Калев, што било рекорд на ВТБ Јунајтед во лигата.
На 6 јули 2018 година, тој потпишал двегодишен договор со Броз Бамберг. Веќе во февруари 2019 година, тој го напуштил Бамберг и потпишал за турски Газиантеп до крајот на сезоната. Во сезоната 2020/21 настапил за јапонскиот Сан-ен Нео Феникс.
На 23 август 2021 година тој потпишал за АЕК од Атина.
Починал на 5 декември 2021 година во Клиничкиот центар во Нови Сад, како последица на мозочен удар што го доживеал на 14 Ноември на тренинг на АЕК. Првично бил хоспитализиран во Атина, но подоцна бил префрлен во Србија на барање на неговото семејство.
Репрезентација
За сениорската репрезентација на Србија дебитирал во квалификациите за Светското првенство 2019 година. Тој играл на девет квалификациски натпревари, со просек од 11,8 поени и 4,9 скока по натпревар.
Крапински човек
Крапински човек или крапински прачовек — вид на праисториски човек, припадник на видот неандерталци. Наречен е „крапински“ бидејќи коски на овој вид се најдени во наоѓалиштето Хушњаково кај градот Крапина, северна Хрватска.
Во 1899 година, група загрепски научници на чело со познатиот геолог, зоолог и палеонтрополог Драгутин Горјановиќ - Кранбергер, откриле коски, заби и орудие на пралуѓето на подрачјето на Крапина. Научниот свет бил изненаден од вредните наоди, а во своето дело „Дилувијалниот човек од Крапина во Хрватска“, Горјановиќ - Крамбергер го раздвижил од мртва точка потеклото и настанувањето на човекот, затоа што наодите во Крапина биле значаен доказ за вистинската Дарвинова теорија на еволуцијата.
Февруарски поход
Февруарски поход — поход на Народноослободителната војска на Македонија, која во февруари 1944 година извршила оперативни дејства на територијата на источна, централна и западна Македонија.
Во втората половина на декември 1943 година и во јануари 1944 година во Мегленско, Егејска Македонија, јужно од Кожуф, се наоѓала главнината на македонската војска со партиското и военото раководство. По формирањето на Втората македонска бригада на 20 декември 1943 година во селото Фуштани, Главниот штаб на НОВ и ПОМ формирал три борбени групи од воените единици што биле таму и им дал задача да тргнат во напад на окупаторските сили во Тиквешко, Гевгелиско и во Мариовско.
Борбените активности ги предизвикале германските и бугарските окупатори да преземат две офанзивни дејства против партизанските сили во Мегленско, кое го користеле како своја оперативна база. Во Првата офанзива, што траела од 4 до 8 јануари 1944 година, учествувале само германските војници од Солун и Воден, а во Втората офанзива, покрај германски, учествувале и бугарски единици од 17 дивизија во Штип, и траеле од 16 до 20 јануари 1944 година.
По завршувањето на овие офанзиви во кои партизанските сили биле победници, Главниот штаб оценил дека се создадени услови воените операции на македонските сили од Мегленско да се насочат кон централна, западна и источна Македонија. За таа цел, Главниот штаб го направил следниот план:
Така започнале борбени операции од пошироки размери на Македонската партизанска војска познати како Февруарски поход. Успешното изведување на Февруарскиот поход имало големо политичко и воено значење за развитокот на НОВ во Македонија воопшто.
По Пролетната офанзива 1944 година биле создадени покрупни слободни територии и се создале можности за свикување на Првото заседание на АСНОМ.
NGC 2979
NGC 2979 — спирална галаксија во соѕвездието Секстант, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2979 се споменува и како NGC 3050, MCG -2-25-12, IRAS 09407-1009.
Откривање
Објектот е откриен на 25 март 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2979 е од видот Sa. Видливиот сјај со голо око изнесува 12,3 m, а оној во рамките на интервалот од минималната до максималната честота 13,2 m, додека површинскиот сјај изнесува 12,5 m/лм2. NGC 2979 има привидни димензии од 1,5' х 1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 43 м 8,6 с, а неговата деклинација, односно висината на лакот на тој агол, - 10° 22' 59". Положбениот агол на објектот е во износ од 30°.
Други поделби
Проучување на NGC 2979 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 27795. Во рамките на атласот на длабокото небо, Уранометрија 2000.00, објектот припаѓа на групата означена со бројот 278; додека во Каталогот на основни ѕвезди (GSC) е групиран под бројот 5478. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1536.
Копа Америка 1999
Јужноамериканско првенство во фудбал 1999, попознато како Копа Америка 1999 — 39-то издание на Копа Америка, главниот интернационален фубдалски турнир за државните репрезентации од Јужна Америка. Натпреварувањето било организирано од КОМНЕБОЛ, главното тело на Јужноамериканскиот фудбал, и се одржало во Боливија од 29 јуни до 18 јули 1999 година.
На турнирот учествувале 12 репрезентации, од кои две не биле членки на КОНМЕБОЛ. Мексико зел учество како членка на КОНКАКАФ а Јапонија како членка на АФК.
Турнирот бил освоен од страна на Бразил, кој во финалето ја совладал репрезентацијата на Уругвај. Мексико го освоил третото место победувајќи ја репрезентацијата на Уругвај во натпреварот за третото место.
Бразилците Роналдо и Ривалдо станале најдобри голгетери со по пет постигнати голови.
За турнирот немало квалификации. Мексико и Јапонија биле поканети да учествуваат.
Учесници
На првенството учество зеле 12 репрезентации. Десет од КОНМЕБОЛ: Боливија, Перу, Бразил, Колумбија, Еквадор, Парагвај, Аргентина, Уругвај, Чиле и Венецуела, по еден од КОНКАКАФ и АФК: Мексико и Јапонија. Репрезентациите биле поделени во три групи од по четири екипи. Првопласираните и второпласираните директно се пласирале во четвртфиналето, како и двете најдобри третопласирани.
1.
3.
4.
5.
6.
7.
8.
9.
10.
11.
12.
Натпревари
Натпреварот бил прекинат во 85 минута поради магла.
Трето место
и се пласирале во четвртфиналето.
Голгетери
5 голови
4 гола
3 гола
Автогол
85. источен меридијан
85. источен меридијан — меридијан со должина која се протега од Северниот Пол преку Северноледениот Океан, Азија, Индискиот Океан, Јужниот Океан и Антарктикот до Јужниот Пол.
85. источен меридијан образува голема кружница со 95. западен меридијан.